Konstantin Ipsilantis
<s>Konstantin Ipsilanti (grčki: Κωνσταντίνος Υψηλάντης, rumunjski: Constantin Ipsilanti) rođen je 1760. u Istambulu kao sin utjecajnog fanariota Aleksandra Ipsilantisa, umro je 1816. u Kijevu.</s>

<s>Biografija
Konstantin je svoju političku karijeru započeo aferom kad je zajedno sa mlađim bratom Dimitrijem u decembru 1781. pobjegao iz očeve rezidencije  u Bukureštu u habsburšku Transilvaniju.</s><s>To su napravili jer su želili surađivati sa prosvjećenim carem 
Josephom II.</s><s>Car ih je primio, ali kako nije želio kvariti odnose sa Visokom Portom nagovorio ih je da se vrate.</s>

<s>Taj incident nije imao negativnih posljedica za Konstantinovu karijeru, jer je od 1796. do 1799. radio kao dragoman na Visokoj Porti.</s><s>Zatim je od 1799. do 1801. bio vojvoda Kneževine Moldavije, kako je vladao umjereno - stekao je povjerenje  Carske Rusije.</s>

<s>Nakon ruskog pritiska - Visoka Porta ga je 30. augusta 1802. postavila za vojvodu u Kneževine Vlaške.</s><s>U svom novom mandatu je održavao bliske kontakte sa ruskom vladom i nagovarao je da zauzme Dunavske kneževine, jer je želio postati monarh nezavisne kraljevine Dacije.</s><s>Uz to je i pomagao Srbe u Prvom srpskom ustanku 1804., novcem, hranom i oružjem.</s>

<s>Zbog tog ga je Visoka Porta 24. augusta 1806 - suspendirala, ali ga je vratila na položaj 15. oktobra nakon ruskih prijetnji.</s><s>Tad je u novembru izbio Rusko-turski rat (1806–1812) pa je on u strahu za vlastiti život pobjegao u Rusiju.</s>

<s>Na tron je vraćen i to kao kao vojvoda obje Dunavske kneževine uz pomoć ruskih trupa, kojima je pomogao vlastitim borcima.</s><s>Međutim, ruska vlada nije odobrila njegove planove o stvaranju nezavisne Dacije.</s><s>Nesuglasice sa ruskim generalima i domaćim bojarima, uz promjenu ruske politike prema 
Orijentu nakon sklapanja Tilzitskog mira prisilile su ga da 28. augusta 1807. - abdicira</s>

<s>Od tad je živio u egzilu u Rusiji, kao pezioner cara Aleksandra I.</s>

<s>Njegov sin Aleksandar Ipsilanti postao je oficir Ruske carske garde.</s>

<s>Izvori</s>

<s>Vanjske veze</s>

<s>Ypsilanti family</s>

<s>Kneževi Vlaške
Moldavski vladari
Historija Rumunjske</s>

